Morten Abel
Store norske leksikon,Kunst og estetikk,Musikk,Populærmusikk,Pop og rock,Norsk pop og rock
Morten Abel er en norsk sanger, musiker og låtskriver. Han er en av Norges største popstjerner, hadde suksess med bandet Mods tidlig på 1980-tallet, slo gjennom på nasjonal basis som frontfigur i bandet The September When og etablerte siden en suksessrik solokarriere. Alle hans engelskspråklige soloalbum har nådd Topp 5.
Bakgrunn Abel flyttet til Stavanger som 15-åring og ble først kjent som vokalist i Stavanger-bandet Mods (1978–1983), som hadde stor suksess med albumene Revansj! (1981) og Amerika (1982). Deres største hits på Norsktoppen var Tore Tang (1981) og Fint at du vil (1982). The September When Abel slo gjennom på nasjonal basis som vokalist i The September When (1987–1996), som var en av landets mest populære poprockgrupper i første halvdel av 1990-årene. De ga ut albumene The September When (1989), storselgeren Mother I've Been Kissed (1991), One Eye Open (1993) og HuggerMugger (1994).Gruppa besto på 1990-tallet av Morten Abel (vokal, gitar), Helge Hummervoll (keyboard), Stene Osmundsen (trommer), Gulleiv Wee (bass) og Morten Mølster (gitar). Den samme besetningen gjorde comeback høsten 2008 med albumet Judas Kiss. Bandet ble lagt på is igjen i 2009. Morten Mølster døde i januar 2013. I 2019 gjenoppsto The September When med to nye gitarister: Geir Sundstøl og Nikolai Grasaasen.The September When har nådd Topp 15 på VG-lista med singlene Bullet Me i 1991 og 1995 (remiks), Where You Go I Go i 1991, Can I Trust You? i 1993, Cries Like A Baby i 1994 og Don't Call The Cops i 2008. Solokarriere Etter et kort mellomspill med trioen Peltz, som ga ut albumet Coma (1996, 2. plass), satset Abel på en solokarriere som har gitt ham høye salgstall og stort sett positive kritikker.  Snowboy (1997)  Here We Go Then, You And I (1999)  I'll Come Back And Love You Forever (2001, tre Spellemannpriser)  Being Everything, Knowing Nothing (2003)  Morten Abel (2004, samleplate)  Some Of Us Will Make It (2006)  Han har imidlertid bare hatt to hits på VG-lista: Hodet over vannet (1993, med Prepple Houmb fra DumDum Boys) og Big Brother (2006). Abels største Norsktoppen-slager er You Are The One Lalala (2002).Hans første norskspråklige soloalbum, I fullt alvor (2015), var produsert av Odd Nordstoga og gikk til topps. I 2018 fulgte han opp med Evig din, i 2021 med Bare prøv deg, sjelefred og i 2022 med Endelig seier. Les mer i Store norske leksikon Musikk i Norge rock popmusikk Eksterne lenker Morten Abel